
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00588/2014-04
23.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
докторских студија
Утврђује се да УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443,  испуњава прописане стандарде за акредитацију студијског програма: докторске студије – ПОЉОПРИВРЕДНЕ НАУКЕ у оквиру поља техничко-технолошких наука и то за упис 10 (десет) студената у прву годину у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, је дана 31.03.2014. године поднела захтев за акредитацију студијског програма докторске студије – ПОЉОПРИВРЕДНЕ НАУКЕ у оквиру поља техничко-технолошких наука под бројем 612-00-00588/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ЕДУКОНС и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области биотехничке науке-пољопривреда  што је у складу са законом и листом области коју је утврдио  Национални савет. Назив дипломе ДОКТОР НАУКА – БИОТЕХНИЧКИХ НАУКА је у складу са листом звања коју је утврдио Национални савет, а дужина студија 3 године, 180 бодова, је у складу са законом.

Програм је прихваћен 20.03.2014. од стране Сената Универзитета у Сремској Каменици.
Високошколска установа доказује своју спремност за извођење докторских студија на основу показатеља који се односе на научноистраживачки рад. 

На Универзитету Едуконс, Сремска Каменица од оснивања је дипломирало 1.327 студента. Одбрањено је 18 докторских дисертација.

Број публикација у међународним часописима са листе ресорног министарства за науку (последњих 10 година) је 619. Укупан број наставника на студијском програму је 15. Установа реализује значајан број научно-истраживачких пројеката (26), са 94 наставника са Универзитета.
Установа остварује међународну сарадњу са већим бројем иностраних универзитета из Европе и Србије, 6 установа. 

Установа има план научноистраживачког рада. Установа је приложила решење о акредитацији установе као научноистраживачке организације. 

На основу показатеља који се односе на научноистраживачки рад: број одбрањених теза у протекле 3 године 30, објављених  публикација у протеклој години је 103, број научноистраживачких пројеката 26, број наставног особља укљученог у пројекте 94 и од 15 наставника на програму 9 је на пројектима установа је компетентна да реализује докторске студје. Листа наставника у сталном радном односу који су били ментори у изради доктората 7, 30 доктораната доказује спремност установе за извођење докторских студија.
Структура научних резултата у протеклој школској години: М14-12, М21-17, М22-1, М23-25, М24-3, М31-1, М32-2, М33-19, М34-9, М44-1, М51-5, М52-1, М53-1, М61-1, М63-4, М92-1. Укупно 103

Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе. 

Сврха је јасно дефинисана, у складу са задацима установе и обезбеђује стицање прописаних компетенција.

Циљеви јасно формулисани, у складу са задацима установе и да ли укључују стицање компетенција и вештина. Циљеви студијског програма докторских студија су усклађени са савременим правцима развоја одговарајуће научне дисциплине у свету.

Савладавањем програма студенти стичу прописане опште и предметно специфичне способности. Компетенције  су у складу са структуром и садржајем студијског програма,  прецизно описане и усклађене са исходима. Сви подаци су дати на сајту: www. educons.edu.rs

Структура курикулума обухвата распоред предмета по семестрима и детаљан опис предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часва активне наставе на студијском програму.
Активна настава на I години је 20 часова недељно или 600 часова годишње, а на II и III години по 20 часова недељно или 600 часова годишње. 

Број часова предавања је 30 часова недељноа или 25%.

Изборност је 55%. Оптерећење наставника на програму је 2,00 часова недељно а стални наставници држе 70% наставе. 

На студијском програму ангажовано је 15 наставника од којих је 6 ментора а треба 6 ментора. У курикулуму наведено је 4 обавезних предмета и 4 изборна који се бирају са листе од 8 предмета. Дисертација обухвата 90 бода без предмета или 50%.
Број ЕСПБ предвиђен за тезу и предмете који су у непосредној функцији израде тезе већи од 50% од укупног броја ЕСПБ.

Докторант на основу садржаја и структуре курикулума, стечених научних сазнања и усвојене научне мотоде као и захтева за израду докторске дисертације, оспособљен је за самосталан научно истраживачки рад.

Програм је целовит и свеобухватан, нуди најновија  сазнања и усаглашен је са другим програмима на истој установи и са три иностране установе. 

Дефинисани су услови уписа, број студената који се уписује на студијски програм је усклађен са просторним кадровским и другим могућностима установе. Предвиђено је да се на студијски програм упише 10 студента на прву годину или 30 укупно.

Број студената у складу са бројем наставника који могу да буду ментори, укупно 6 а потребно је 6 ментора. 

Списак ментора:

1. Панковић М. Дејана (Едуконс)
2. Петровић Г. Драган (Едуконс) 
3. Јовановић Б. Љубинко (Едуконс)
4. Дражић М. Драгана (Институт за шумарство)
5. Крњајић Б. Слободан (Институт Београд)
6. Морина Г. Филип (Институт Београд)
Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.
Дефинисани услови који дефинишу процедуре везане за реализацију  докторске дисертације, и оцену њене научне вредности, усклађени са захтевима из одговарајућег поља. Установа има Правилник институције о оцени докторске дисертације.  Остварени научни доприноси оцењују према броју научних публикација, што је регулисано општим актом Универзитета у Београду и у складу је са стандардима.  
Број наставника oдговара потребама програма у складу са стандардима. Испуњен је услов  да најмање половина од укупног броја наставника који учествују у извођењу наставе на студијском програму докторских студија буде ангажована са пуним радним односом. Такође је испуњен услов да најмање 50% наставника буде укњучено у научноистраживачке пројекте. 

На основу  приложених референци и листе предмета на којима су наставници ангажовани следи да су наставници  компетентани за предмете које изводе, наставници испуњавају стандарде за дато научно односно уметничко поље. 
Предложени наставници имају радове објављене у научним часописима са SCI листе. Број предложених ментора може да покрије планирани број студената на студијском програму. Компетенције ментора одговарају стандадрима у оквиру датог научног односно уметничког поља. 

Број компетентних наставника 15 стално запослених 9, а посебно ментора 6 обезбеђује оспособљавање студената докторских студија за самостални научни рад.
За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.
Простор у седишту Установе је 6.874,27 м2, а 2.691 је студент, па је простор по студенту 2,56 м2. Наведена је опрема за успешну реализацију студијског програма. 

Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад.

Установа је приложила: План и буџет предвиђен за реализацију научноистраживачког рада, Уговоре о сарадњи са са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа редовно прати квалитет студијског програма кроз периодичну спољашњу и унутрашњу проверу.

Установа периодично преиспитује и унапређује стратегију обезбеђења квалитета. Установа је приложила све услове за спровођење самовредновања. 

Именована је Комисија за квалитет од 17 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ЕДУКОНС за студијски програм докторске студије – ПОЉОПРИВРЕДНЕ НАУКЕ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

У В Е Р Е Њ Е
О АКРЕДИТАЦИЈИ студијског програма
докторских студија
УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма докторске студије – ПОЉОПРИВРЕДНЕ НАУКЕ у оквиру поља техничко-технолошких наука и то за упис 10 (десет) студената у прву годину у седишту Установе, за извођење на српском и енглеском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

